CELEX: 32013R0426
Language: fi
Date: 2013-05-08 00:00:00
Title: Komission asetus (EU) N:o 426/2013, annettu 8 päivänä toukokuuta 2013 , asetusten (EY) N:o 1120/2009, (EY) N:o 1121/2009 ja (EY) N:o 1122/2009 mukauttamisesta Kroatiassa maksettavia suoria tukia koskevien täytäntöönpanosääntöjen osalta

9.5.2013   
            
            
               FI
            
            
               Euroopan unionin virallinen lehti
            
            
               L 127/17
            
         KOMISSION ASETUS (EU) N:o 426/2013,
   annettu 8 päivänä toukokuuta 2013,
   asetusten (EY) N:o 1120/2009, (EY) N:o 1121/2009 ja (EY) N:o 1122/2009 mukauttamisesta Kroatiassa maksettavia suoria tukia koskevien täytäntöönpanosääntöjen osalta
   EUROOPAN KOMISSIO, joka
   ottaa huomioon Kroatian liittymissopimuksen ja erityisesti sen 3 artiklan 4 kohdan,
   ottaa huomioon Kroatian liittymisasiakirjan ja erityisesti sen 50 artiklan,
   sekä katsoo seuraavaa:
   
               (1)
            
            
               Kroatian odotetaan liittyvän Euroopan unioniin 1 päivänä heinäkuuta 2013.
            
         
               (2)
            
            
               Liittymisasiakirjan liitteessä V olevan 4 jakson iii kohdan mukaan Kroatiassa viljelijöille vuonna 2013 myönnettävien suorien tukien takaisin maksamisen ehtona on se, että Kroatia soveltaa ennen liittymistä tällaisia suoria tukia koskevia niitä sääntöjä vastaavia sääntöjä, joista säädetään asianomaisissa neuvoston ja komission asetuksissa. Kroatia on päättänyt soveltaa tilatukijärjestelmää liittymisensä jälkeen. Sen vuoksi vuosi 2013 on Kroatiassa kyseisen järjestelmän ensimmäinen soveltamisvuosi yhteisen maatalouspolitiikan suoria tukijärjestelmiä koskevista yhteisön säännöistä ja tietyistä viljelijöiden tukijärjestelmistä 19 päivänä tammikuuta 2009 annetun neuvoston asetuksen (EY) N:o 73/2009 (1) III osaston 3 luvun mukaisesti.
            
         
               (3)
            
            
               Tukioikeuksien myynnistä suoritettavaa pidätystä koskevien säännösten olisi oltava Kroatiassa samat kuin tilatukijärjestelmän alueellistaneiden muiden jäsenvaltioiden soveltamat säännökset.
            
         
               (4)
            
            
               Asetuksen (EY) N:o 73/2009 57 artiklan 2 kohdan artiklan mukaisesti ja yhdessä yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 III osastossa säädetyn tilatukijärjestelmän täytäntöönpanoa koskevista yksityiskohtaisista säännöistä 29 päivänä lokakuuta 2009 annetun komission asetuksen (EY) N:o 1120/2009 (2) 21 artiklan kanssa tilatukijärjestelmää soveltavat uudet jäsenvaltiot voivat käyttää kansallista varantoa tukioikeuksien jakamiseksi tai korottaa tukioikeuksien arvoa, jos viljelijät ovat tehneet investointeja aloilla, joilla tuotantoon sidottu tuki sisällytetään tilatukijärjestelmään kokonaan tai osittain. Tällaisten investointien osalta huomioon otettavan viitekauden on liityttävä vuoteen, jona asianomainen ala sisällytetään tilatukijärjestelmään jäsenvaltion päätöksen mukaisesti. Investointeja koskevaa samaa säännöstä olisi sovellettava Kroatiaan, sillä Kroatia on pannut täytäntöön tuotantoon sidottuja tukia tietyillä aloilla, jotka sisällytetään tuotannosta irrotettuun tilatukijärjestelmään. Tämän vuoksi on aiheellista asettaa määräaika, johon mennessä investoinnit on vietävä Kroatiassa päätökseen, jotta ne voitaisiin ottaa huomioon asetuksen (EY) N:o 1120/2009 21 artiklan 1 kohdan soveltamiseksi.
            
         
               (5)
            
            
               Asetuksen (EY) N:o 1120/2009 2 luvussa vahvistetaan säännöt tilatukijärjestelmän täytäntöönpanolle uusissa jäsenvaltioissa, jotka ovat soveltaneet yhtenäisen pinta-alatuen järjestelmää. Kyseistä lukua olisi sovellettava myös Kroatiaan, koska se päättänyt soveltaa tilatukijärjestelmää liittymispäivästä alkaen.
            
         
               (6)
            
            
               Neuvoston asetuksen (EY) N:o 73/2009 soveltamista koskevista yksityiskohtaisista säännöistä sen IV ja V osastossa säädettyjen viljelijätukijärjestelmien osalta 29 päivänä lokakuuta 2009 annetun komission asetuksen (EY) N:o 1121/2009 (3) liitteessä III määritellään alueet, joilla vuohipalkkioita voidaan maksaa, ja liitteessä V vahvistetaan mainitun asetuksen 63 artiklassa tarkoitettu keskimääräinen maitotuotos. Kroatia toimitti 14 päivänä syyskuuta 2012 päivätyllä kirjeellä komissiolle asianomaiset tiedot, jotka olisi lisättävä mainittuihin liitteisiin.
            
         
               (7)
            
            
               Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30 päivänä marraskuuta 2009 annetun komission asetuksen (EY) N:o 1122/2009 (4) 3 artiklassa määritetään, miten viiteosuus maan säilyttämiseksi pysyvänä laitumena jäsenvaltioiden tasolla vahvistetaan asetuksen (EY) N:o 73/2009 6 artiklan 2 kohdan soveltamiseksi. Tässä yhteydessä on aiheellista ottaa huomioon Kroatian liittyminen.
            
         
               (8)
            
            
               Asetuksen (EY) N:o 73/2009 57 a artiklan mukaan Kroatian on otettava käyttöön erityinen kansallinen miinanraivausvaranto, josta myönnetään tukioikeuksia miinoista puhdistettuja alueita varten. Asetuksessa (EY) N:o 1122/2009 vahvistettuja sääntöjä, jotka koskevat tukioikeuksien tunnistamista ja rekisteröintiä sekä tukioikeuksien myöntämistä koskevia hakemuksia, olisi sovellettava myös miinoista puhdistettuja alueita varten myönnettäviin tukioikeuksiin.
            
         
               (9)
            
            
               Sen vuoksi asetuksia (EY) N:o 1120/2009, (EY) N:o 1121/2009 ja (EY) N:o 1122/2009 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1120/2009 mukauttaminen
   Muutetaan asetus (EY) N:o 1120/2009 seuraavasti:
   
               1)
            
            
               Lisätään 16 artiklan 3 kohtaan alakohta seuraavasti:
               ”Tämän artiklan 1 ja 2 kohdassa säädettyjä vähennysprosentteja sovelletaan Kroatian osalta sen jälkeen, kun tukioikeuksien arvosta on vähennetty asetuksen (EY) N:o 73/2009 59 artiklan 1 kohdan mukaisesti laskettua yksikköarvoa vastaava vapautus.”
            
         
               2)
            
            
               Lisätään 21 artiklaan 3 kohta seuraavasti:
               ”3.   Kroatian osalta 1 kohtaa sovelletaan soveltuvin osin sellaisiin investointeihin, jotka on tehty niillä aloilla, jotka sisällytetään Kroatian päätöksen mukaisesti tilatukijärjestelmään vuodesta 2013 alkaen. Huomioon otetaan ainoastaan investoinnit, jotka on viety päätökseen ennen 1 päivää tammikuuta 2013.”
            
         
               3)
            
            
               Korvataan III osaston 2 luvun otsikko seuraavasti:
            
         
               4)
            
            
               Korvataan 28 artiklan 1 kohta seuraavasti:
               ”1.   Jollei tässä luvussa muuta säädetä, tätä asetusta sovelletaan uusiin jäsenvaltioihin, jotka ovat soveltaneet yhtenäisen pinta-alatuen järjestelmää, ja Kroatiaan.”
            
         2 artikla
   Asetuksen (EY) N:o 1121/2009 mukauttaminen
   Muutetaan asetus (EY) N:o 1121/2009 seuraavasti:
   
               1)
            
            
               Korvataan liite III seuraavasti:
               
                  ”LIITE III
                  
                     ALUEET, JOILLA VUOHIPALKKIOITA VOIDAAN MAKSAA
                  
                  
                              1.
                           
                           
                              Bulgaria: koko maa
                           
                        
                              2.
                           
                           
                              Kroatia: koko maa
                           
                        
                              3.
                           
                           
                              Kypros: koko maa
                           
                        
                              4.
                           
                           
                              Portugali: koko maa Azoreita lukuun ottamatta
                           
                        
                              5.
                           
                           
                              Slovenia: koko maa
                           
                        
                              6.
                           
                           
                              Slovakia: kaikki asetuksen (EY) N:o 1257/1999 18 artiklassa tarkoitetut vuoristoalueet.”
                           
                        
            
         
               2)
            
            
               Lisätään liitteeseen V ”Ranskan” jälkeen seuraava rivi:
               
                           ”Kroatia
                        
                        
                           5 571”.
                        
                     
         3 artikla
   Asetuksen (EY) N:o 1122/2009 mukauttaminen
   Muutetaan asetus (EY) N:o 1122/2009 seuraavasti:
   
               1)
            
            
               Lisätään 3 artiklaan kohta 7 a seuraavasti:
               ”7 a.   Kroatian osalta viiteosuus vahvistetaan seuraavasti:
               
                           a)
                        
                        
                           pysyvänä laitumena oleva maa-ala on viljelijöiden vuonna 2013 tämän asetuksen 13 artiklan 8 kohdan mukaisesti ilmoittama pysyvänä laitumena oleva maa-ala.
                           Pysyvänä laitumena vuonna 2013 ollutta maata, joka on metsitetty asetuksen (EY) N:o 73/2009 6 artiklan 2 kohdan kolmannen alakohdan mukaisesti, ei oteta huomioon;
                        
                     
                           b)
                        
                        
                           koko maatalousmaa on viljelijöiden vuonna 2013 ilmoittama koko maatalousmaa.”
                        
                     
         
               2)
            
            
               Korvataan 7 artiklan 1 kohdan f alakohta seuraavasti:
               
                           ”f)
                        
                        
                           tukioikeuden tyyppi, erityisesti asetuksen (EY) N:o 73/2009 44 artiklassa säädetyt erityistukioikeudet, asetuksen (EY) N:o 73/2009 57 a artiklan 10 kohdassa säädetyt Kroatian erityisestä kansallisesta miinanraivausvarannosta myönnetyt tukioikeudet, asetuksen (EY) N:o 73/2009 68 artiklan 1 kohdan c alakohdan mukaisesti myönnetyt tukioikeudet sekä tukioikeudet, joihin sovelletaan asetuksen (EY) N:o 73/2009 64 artiklan 2 kohdassa säädettyä poikkeusta;”
                        
                     
         
               3)
            
            
               Korvataan 15 artiklan 1 kohta seuraavasti:
               ”1.   Tilatukijärjestelmän tukioikeuksien myöntämistä tai tapauksen mukaan lisäämistä koskevat hakemukset on jätettävä jäsenvaltioiden vahvistamaan päivämäärään mennessä, mutta viimeistään tilatukijärjestelmän ensimmäisen täytäntöönpanovuoden, vuoden, jona tuotantoon sidottu tuki sisällytettiin tilatukijärjestelmään, asetuksen (EY) N:o 73/2009 46, 47 ja 48 artiklan ensimmäisen täytäntöönpanovuoden tai mainitun asetuksen 41, 57 tai 57 a artiklan taikka 68 artiklan 1 kohdan c alakohdan soveltamisvuosien 15 päivänä toukokuuta. Viro, Latvia, Liettua, Suomi ja Ruotsi voivat kuitenkin vahvistaa myöhäisemmän päivämäärän, joka ei saa olla myöhäisempi kuin 15 päivä kesäkuuta.”
            
         4 artikla
   Voimaantulo
   Tämä asetus tulee voimaan Kroatian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 30, 31.1.2009, s. 16.
   
      (2)  EUVL L 316, 2.12.2009, s. 1.
   
      (3)  EUVL L 316, 2.12.2009, s. 27.
   
      (4)  EUVL L 316, 2.12.2009, s. 65.